Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: 1. számú melléklet a 10/2001. (III. 27.) MeHVM rendelethez
Paragraph Index: 359

2. Az Internet hozzáférési szolgáltatás igénybevételével lehetővé válik a távközlési és Internet szolgáltatók csatlakozása Egy Internet szolgáltató a forgalomtól és az adathálózat kiépítettségétől függően egy vagy több szolgáltatáshozzáférési ponton csatlakozhat a közcélú távbeszélő- és a közcélú mobil rádiótelefon-hálózathoz. Egy Internet szolgáltató tetszőleges számú távközlési szolgáltató hálózatához csatlakozhat. Egy távközlési szolgáltató hálózatához tetszőleges számú Internet szolgáltató csatlakozhat. 2F4. Üzleti hálózatok (SHS=71) Az előfizetők egy meghatározott és korlátozott csoportját — jellemzően egy adott cég, szervezet, vállalkozás, intézmény tagjait — kiszolgáló hálózat [üzleti hálózat — (Corporate Network)] elérését biztosítja a közcélú távbeszélő-, illetve a közcélú mobil rádiótelefon-hálózatból. Az üzleti hálózat összekapcsolja az adott szervezet különálló alközpontjait (PBX) és/vagy végponti szolgáltatást nyújt (pl. CENTREX), ezen kívül lehetőséget biztosít a közcélú hálózat elérésére. Egy üzleti hálózat egyaránt tartalmazhat közcélú és nem közcélú hálózati elemeket.

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes